રિપોર્ટ મુજબ એક્યુઆઈએસ ઘણી વાર મોટા હુમલા કરવામાં નિષ્ફળ રહ્યુ છે પરંતુ આ આતંકી સંગઠન સુરક્ષામાં ચૂક થતાં જ મોકાની ફિરાકમાં બેઠુ છે જેથી કોઈ મોટી ઘટનાને અંજામ આપી શકાય. રિપોર્ટમાં કહેવામાં આવ્યુ છે કે સાઉથ એશિયામાં હજુ પણ મોટી સંખ્યામાં અલકાયદાના આતંકી ફરી રહ્યા છે. જેમાં સૌથી વધુ અફઘાનિસ્તાનમાં છે. અફઘાનિસ્તાનના લાઘમેન, પક્તિકા, કંધાર, ગજની અને જાબૂલ પ્રાંતમાં સૌથી વધુ તાલિબાનનો દબદબો છે.